Rīgas domes izglītības, kultūras un sporta departamenta

SARUNU PROCEDŪRAS

„Norēķinu kartes pārtikas produktu iegādei”

 (Iepirkuma identifikācijas Nr.RD IKSD 2020/11)

ZIŅOJUMS

Rīgā, 08.04.2020.

|  |  |
| --- | --- |
| Pasūtītājs | Rīgas domes Izglītības, kultūras un sporta departaments (adrese: Krišjāņa Valdemāra ielā 5, Rīgā, LV-1010, RD iestādes kods: 210) ir Rīgas pilsētas pašvaldības (adrese: Rātslaukums 1, Rīga, LV-1050, NMR kods: 90011524360, PVN reģ.Nr.: LV90011524360) struktūrvienība |
| Iepirkuma identifikācijas numurs | RD IKSD 2020/11 |
| Iepirkuma procedūras veids | Publisko iepirkumu likuma (turpmāk – PIL) 8.panta pirmās daļas 6.punka noteiktā sarunu procedūra |
| Sarunu procedūras izvēles pamatojums saskaņā ar [Publisko iepirkumu likuma](https://likumi.lv/ta/id/287760-publisko-iepirkumu-likums) [8. panta](https://likumi.lv/ta/id/287760-publisko-iepirkumu-likums#p8) septītās daļas punktu | Saskaņā ar PIL 1.panta 30.punktu sarunu procedūra ir iepirkuma procedūra, kurā pasūtītājs, iepriekš nepublicējot paziņojumu par līgumu, apspriežas ar paša izraudzītiem piegādātājiem un ar vienu vai vairākiem no viņiem rīko sarunas par iepirkuma līguma noteikumiem. Saskaņā ar Ministru kabineta 28.02.2017. noteikumu Nr.107 “Iepirkuma procedūru un metu konkursu norises kārtība” 178.punktu pasūtītājs uzaicina uz sarunām paša izraudzītus piegādātājus un ar vienu vai vairākiem no viņiem rīko sarunas par iepirkuma līguma vai vispārīgās vienošanās noteikumiem.Saskaņā ar PIL 8.panta septītās daļas 3.punktu sarunu procedūru pasūtītājs ir tiesīgs piemērot, ja pasūtītājam neparedzamu ārkārtas apstākļu rezultātā objektīvi radusies situācija, kurā steidzamības dēļ nav iespējams piemērot atklātu konkursu, slēgtu konkursu vai konkursa procedūru ar sarunām. Minētie apstākļi, kas pamato ārkārtas situāciju, nedrīkst būt atkarīgi no pasūtītāja darbības.Saskaņā ar Ministru kabineta 31.03.2020. rīkojuma Nr.140 “Grozījumi Ministru kabineta 2020. gada 12. marta rīkojumā Nr. 103 "Par ārkārtējās situācijas izsludināšanu"” 4.3.3 punktu Rīgas dome 03.04.2020. pieņēma lēmumu Nr.220 “Par Rīgas pilsētas pašvaldības atbalstu izglītojamo ģimenēm ārkārtējās situācijas laikā”, kas paredz piešķirt Rīgas pilsētas pašvaldības materiālo palīdzību – mazumtirdzniecības veikala norēķinu karti pārtikas produktu iegādei izglītojamā ģimenei, ja ģimene atbilst trūcīgas, maznodrošinātas vai daudzbērnu ģimenes statusam. |
| Iepirkuma līguma priekšmets | Mazumtirdzniecības veikala norēķinu kartes (turpmāk – Karte) izgatavošana bez nomināla norēķinu kartes ar iespēju papildināt un piegāde; nodrošinot iespēju Karti izmantot jebkurā Piegādātāja pārtikas produktu mazumtirdzniecības veikalā Latvijas Republikas teritorijā; Kartes saņēmējs ar Karti var iegādāties tikai pārtikas preces ar ierobežojumiem, kas liedz iegādāties enerģijas dzērienus, alkoholu, tabakas izstrādājumus. |
| Iepirkuma komisijas sastāvs un tās izveidošanas pamatojums | Iepirkuma komisija izveidota, pamatojoties uz Publisko iepirkumu likuma 24.pantu, ar Rīgas domes izglītības, kultūras un sporta departamenta 30.03.2020. rīkojumu Nr.DIKS-20-321-rs „Par iepirkuma komisijas izveidi iepirkumam Nr.RD IKSD 2020/11” (turpmāk – komisija), sastāvs:Komisijas priekšsēdētāja Kristīne Graudumniece;Komisijas priekšsēdētāja vietniece Anastasija GoļatkinaKomisijas locekļi: Inese Liepa, Arta Rožkalne. |
| Uz sarunām uzaicināto piegādātāju nosaukumi | Saskaņā ar Ministru kabineta 28.02.2017. noteikumu Nr.107 “Iepirkuma procedūru un metu konkursu norises kārtība” 178.punktu uz sarunām uzaicināti Pasūtītāja izraudzīti komersanti, kuriem ir lielākais pārtikas produktu mazumtirdzniecības veikalu tīkls Rīgas pilsētas administratīvajā teritorijā: 1. SIA Rimi Latvia, Reģ. Nr. 40003053029, rimi.lv@rimibaltic.com;
2. SIA “MAXIMA Latvija”, Reģ. Nr.40003520643, info@maxima.lv;
3. SIA “LENOKA” (Mego), Reģ. Nr.: 40003642393, e-pasts: mego@mego.lv;
4. SIA "Iepirkumu grupa" (TOP) , Reģ. Nr.: 40003617292, e-pasts: igrupa@toppartika.lv.
 |
| Tā piegādātāja (vai piegādātāju) nosaukums, ar kuru (vai kuriem) nolemts slēgt iepirkuma līgumu, un piedāvātā līgumcena. | Iepirkuma ietvaros piedāvājumus iesniedza: SIA “Iepirkumu grupa”, SIA “Rimi Latvia” un SIA “MAXIMA Latvija”, bet SIA “LENOKA” informēja, ka atteiksies no dalības Iepirkumā.Iepirkuma komisija no visiem kvalifikācijas un tehniskajām prasībām atbilstošiem piedāvājumiem izvēlējās saimnieciski visizdevīgāko piedāvājumu saskaņā ar Iepirkuma nolikuma 10.punktā noteiktajiem vērtēšanas kritērijiem: “Pārtikas produktu mazumtirdzniecības veikalu skaits Rīgas administratīvajā teritorijā (V)”; “Iepirkuma līguma izpildes īsākais laiks (L)”; “Zemākās papildus izmaksas par vienas kartes administrēšanu (izmaksas papildus nominālvērtībai) (C)”.Iepirkuma komisijas 06.04.2020. sēdē (protokols Nr.4) pieņemts lēmums piešķirt Iepirkuma līguma slēgšanas tiesības SIA “MAXIMA Latvija”, Reģ. Nr.40003520643, ar līgumcenu līdz EUR 874729,34 bez PVN. |

Iepirkumu nodaļas vadītāja Kristīne Graudumniece